**Iekšējā ugunsdzēsības ūdensvada nomaiņa EC posteņa ēkā**

**stacijā Mangaļi, Vitrupes ielā 4, Rīgā**

DARBA UZDEVUMS

1. **Ievads**

VAS “Latvijas dzelzceļš” (turpmāk - LDz) pieder EC posteņa ēka st. Mangaļi, Vitrupes iela 4, Rīgā, (turpmāk - ēka). Ēka atrodas valsts publiskās lietošanas dzelzceļa infrastruktūras zemes nodalījuma joslā uz zemes vienības ar kadastra apzīmējumu 01000682117005, kas pieder valstij Satiksmes ministrijas personā un nodots valdījumā LDz.

1. **Mērķis**

Pamatojoties uz LDz Tehniskās inspekcijas ārkārtējo situāciju un atjaunošanas līdzekļu nodaļas 2016.gada 10.novembra pārbaudes aktu Nr.16/2016 un īpašuma sakārtošanu, ēkā nepieciešams nomainīt iekšējo avārijas stāvoklī esošo ugunsdzēsības ūdensvadu.

1. **Uzdevums**

3.1. Demontēt esošo ugunsdzēsības ūdensvadu;

3.2. Izbūvēt un pieslēgt pie ūdens pievada apmēram 55 m garu iekšējo ugunsdzēsības ūdensvadu DN 76 ar noslēgarmatūru;

3.3. Pieslēgt trīs esošos ugunsdzēsības skapjus ar ugunsdzēsības hidrantiem, kas atrodas kāpņu telpās, pie jaunā ugunsdzēsības ūdensvada;

3.4. Nosiltināt ugunsdzēsības ūdensvadu, kas atrodas ēkas kāpņu telpās;

3.5. Aizdarināt būvniecības procesā radušos tehnoloģiskos caurumus;

3.6. Iesniegt pasūtītājam izbūvēto inženiertīklu un iekārtu tehnisko dokumentāciju;

3.7. Darbus veikt atbilstoši Ministru kabineta 2016.gada 19.aprīļa noteikumiem Nr.238 “Ugunsdrošības noteikumi”.

1. **Rezultāts**

4.1. Demontēts esošais ugunsdzēsības ūdensvads;

4.2. Izbūvēts un pieslēgts pie ūdensapgādes sistēmas jauns iekšējais ugunsdzēsības ūdensvads ar noslēgarmatūru;

4.3. Pieslēgti trīs esošie ugunsdzēsības skapji ar uztīšanas mehānismu, ugunsdzēsības šļūteni un stobru;

4.4. Ierīkota ugunsdzēsības ūdensvada siltināšana;

4.5. Aizdarināti būvniecības procesā radušies tehnoloģiskie caurumi, veikts kosmētiskais remonts;

4.6. Sagatavota visa nepieciešamā izpilddokumentācijas inženiertīklu un iekārtu nodošanai ekspluatācijā.

1. **Laiks un resursi**

Darbs tiks veikts uz līguma pamata, kuru noslēgs pasūtītājs - LDz un darba izpildītājs. Izpildītājs ir atbildīgs par darba uzdevuma 3.punkta sekmīgu un kvalitatīvu izpildi, apakšlīgumu slēgšanu un par konsultācijām ar jebkuru citu firmu, institūcijām vai ekspertiem. Visus ar būvniecības ieceres izpildi saistītos izdevumus sedz Izpildītājs.

Darbu izpildes termiņš ir 2024.gada 1.oktobris.